Folketing
2004-06-01

Jeg hæftede mig bare ved, at ministeren nu siger, at han ikke er tilhænger af tvangsløsninger. Men i ministerens lovforslag om salg af almene boliger indgår det, at hvis en boligorganisation ikke ønsker at skille sig af med sine boliger og ikke vil medvirke til det, kan den blive sat under administration, og det må jo siges at være en ret kraftig form for tvang. Men nu forstod jeg, at ministeren ikke er tilhænger af tvang, og så fik jeg bare den antagelse, at det heller ikke gælder over for de almene boligselskaber. Men det gør det måske alligevel.